Това може да стане като пратите обиколката на главичката или китката на детето, защото децата в определена възраст имат доста разлики в голенимата на главата или ръцете (ако става въпрос за гривна). За деца до 3 години не препоръчваме украси, които се закрепят с фиби, гребени или на твърда диадема. За тях може да изработим модели на панделка или лента от трико, които няма да наранят детето. Ако търсите корона или украса за дете, което ще танцува е добре да поръчате дизайнерски модел и да пишете това в коментара. Нашите дизайнери са изработвали много модели за балерини, певици и танцьори и имат опит с корони, които могат стабилно да се закрепят на главата и да не създават проблем на сцената.